***Avdøde advarer*** (originaltittel: *Don't Look Now*) er en britisk-italiensk grøsser og mysterie-thriller fra 1973 regissert av Nicolas Roeg. Filmen handler om et ektepar som nylig har mistet datteren i en drukningsulykke. Etter ulykken flytter de til Venezia hvor mannen skal restaurere en gammel kirke. Der opplever de en rekke merkelige ting som får dem til å lure på om datteren er i live. Hovedrollene spilles Donald Sutherland og Julie Christie. Filmen er basert på en novelle fra 1971 skrevet av Daphne du Maurier.

Handling
--------

Filmen følger det engelske ekteparet Laura og John Baxter som for tiden er bosatt i Venezia. Paret har nylig opplevd å miste barnet sitt i en drukningsulykke og preges fortsatt av det. I Venezia møter de to eldre søstre, hvorav den ene hevder å være synsk og i stand til å komme i kontakt med deres avdøde barn. Laura vil gjerne tro på henne, mens John er imot tanken og konsentrerer seg om sitt arbeid med å restaurere en gammel kirke. Imidlertid får John selv uforklarlige syn, hvor han synes å se sin datter i sin røde regnfrakk på gatene. Hver gang han får se et glimt av den lille piken med den røde frakken forsøker han fånyttes å forfølge henne. Etterhvert begynner han å tvile på sin egen sinnstilstand og hans kone ser ut til å være under total innflytelse av de to søstrene som påstår å ha synske evner.

Om filmen
---------

### Anmelderne

*Avdøde advarer* har fått gode kritikker av filmanmelderne. Den har fått 96 % på Rotten Tomatoes. Anmelderen Roger Ebert i Chicago Sun-Times gav den toppkarakter. *Variety* var også begeistret og skrev blant annet: «*It's the fillips, visually introduced by director Nicolas Roeg in glimpses and flashes, that make this much more than merely a well-made psycho-horror thriller*».

### Priser

Filmen ble tildelt en BAFTA-pris i kategorien beste foto og ble nominert i ytterligere seks kategorier. Den ble samme år nominert til en Golden Scroll ved Saturn Award i kategorien beste grøsser, og en Edgar-nominasjon ved The Edgar Allan Poe Awards i kategorien beste film.

### I Norge

Filmen gikk på kino under tittelen *Avdøde advarer*. Den ble første gang vist på NRK i 1983.

### Annet

Filmen huskes blant annet for den utilslørte sex-scenen mellom Sutherland og Christie. Scenen betraktes som såpass troverdig at mange mener de to hadde sex på virkelig i filmen. Scenen måtte kortes noe ned i USA for å unngå at filmen fikk en X-rating.

I rollene
---------

* Julie Christie: Laura Baxter
* Donald Sutherland: John Baxter
* Hilary Mason: Heather
* Clelia Matania: Wendy
* Massimo Serato: Bishop Barbarrigo
* Renato Scarpa: Inspector Longhi
* Giorgio Trestini: Workman
* Leopoldo Trieste: Hotel Manager
* David Tree: Anthony Babbage
* Ann Rye: Mandy Babbage
* Nicholas Salter: Johnny Baxter
* Sharon Williams: Christine Baxter
* Bruno Cattaneo: Detective Sabbione
* Adelina Poerio: Dwarf

Referanser
----------

1. ↑  «Don't Look Now». *www.rottentomatoes.com*. 9. desember 1973. Besøkt 12. april 2019.
2. ↑  Ebert, Roger (13. oktober 2002). «Don't Look Now». Chicago Sun-Times. Arkivert fra originalen 3. mai 2008. Besøkt 25. juni 2008. «*Nicolas Roeg's 1973 film remains one of the great horror masterpieces...*»
3. ↑  «Don't Look Now». Variety. 1973. Besøkt 25. juni 2008. «*...that make this much more than merely a well-made psycho-horror thriller*»
4. ↑  «Awards for Don't Look Now». IMDb. Besøkt 25. juni 2008.
5. ↑  VG - Kun for de nervesterke (31.10.1983, s.46)

Eksterne lenker
---------------

* (en) *Avdøde advarer* på Internet Movie Database Rediger på Wikidata

* (no) *Avdøde advarer* hos Filmfront Rediger på Wikidata

* (sv) *Avdøde advarer* i Svensk Filmdatabas Rediger på Wikidata

* (da) *Avdøde advarer* i Danmark Nationale Filminstitut Rediger på Wikidata

* (en) *Avdøde advarer* på AllMovie Rediger på Wikidata

* (fr) *Avdøde advarer* på Allociné Rediger på Wikidata

* (nl) *Avdøde advarer* på MovieMeter Rediger på Wikidata

* (en) *Avdøde advarer* på Turner Classic Movies Rediger på Wikidata

* (en) *Avdøde advarer* på Rotten Tomatoes Rediger på Wikidata

* (en) *Avdøde advarer* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BBC Things
 |